
1. Innledning

Det er krevende å komme som ny student til Universitetet i Oslo, ikke minst fordi universitetet er stort og det er mye å sette seg inn i. Det meste av informasjonen ved UiO er nå samlet på nettet, og det er derfor viktig å holde seg oppdatert her. I denne startpakka får du en guide til hvor du kan finne viktig informasjon på nett. Gi gjerne tilbakemelding til programmet dersom det er informasjon du savner i denne startpakka. 
2. Utdanningsplan: undervisnings- og eksamensmelding
Utdanningsplanen er et redskap for planlegging av ditt studieløp, og består av to deler. Den første delen er generell og felles for alle på et studieprogram. Den viser UiOs ansvar og forpliktelser overfor deg, og ditt ansvar og forpliktelser overfor UiO og dine medstudenter. Den andre delen er individuell. Her planlegger du ditt studieløp ved UiO ved å søke plass på undervisning og melde deg opp til eksamen. 
For informasjon om valg av emner, se programmets nettsider. Se spesielt punkt om oppbygging og gjennomføring: http://www.uio.no/studier/program/utvikling/om/oppbygging-gjennomforing.xml
Du logger deg inn i utdanningsplanen via StudentWeb. En konkret veiledning til hvordan du går fram finner du på følgende adresse: http://www.uio.no/studier/studentweb/hjelp/ 
Det er svært viktig å følge med på hvilke frister som til en hver tid gjelder for opptaket! Du kan finne ut hvilke frister som gjelder til enhver tid på følgende adresse: http://www.sv.uio.no/studier/aarshjul_studenter.html Her finner du også andre viktige datoer og frister. 
Les mer om utdanningsplanen på http://www.uio.no/studier/utdanningsplan/ og i velkomstbrosjyren (Studiestart ved UiO - Informasjon til nye studenter) du mottok i posten før studiestart.
Merk at du i Studentweb også finner mange andre tjenester som er nyttig for deg som student ved UiO. Du kan blant annet finne betalingsinformasjon/bestille giro for betaling av semesteravgift og kopiavgift, finne eksamensresultater og se hvilken informasjon som er sendt om deg til lånekassen: http://www.uio.no/studier/studentweb/  
3. Hvor finner du informasjon
Programmets nettside: Du finner programmets hjemmeside på følgende adresse: http://www.uio.no/studier/program/utvikling/index.xml
På programmets hjemmeside finner du generell informasjon som er relevant for deg som går på programmet, og her vil det også bli lagt ut beskjeder fortløpende. Her finner du også informasjon om programmets utvekslingsavtaler. Vi forutsetter at du sjekker denne siden med jevne mellomrom, minimum en gang per uke.

· Emnesider, informasjon om undervisning og eksamen:
Hvert enkelt emne har en emnepresentasjon hvor du finner generell informasjon om emnet. Hvert emne har også en semesterspesifikk side hvor du kan finne konkret informasjon om undervisning og eksamen det aktuelle semester. På emnets semesterside vil du finne beskjeder fra emnet. Denne beskjedtavla skal du sjekke med jevne mellomrom, minst et par ganger i uka. 
Semesterside: 

For veiledning om hvordan finne frem til disse sidene, se brosjyren du mottok sammen med velkomstbrevet i slutten av juli. Dersom du fortsatt har spørsmål etter dette kan du ta kontakt med SV-infosenter.
· Det samfunnsvitenskapelige fakultet sine nettsider: 

På SV-fakultetets nettsider finner du generell informasjon som er relevant for deg som student ved et program. Du vil blant annet finne mer utførlig informasjon om en del av temaene som er berørt i dette dokumentet. Se: http://www.sv.uio.no/studier/ 
· Søk:

UiOs nettsider har en god søkefunksjon. Finner du ikke det du leter etter, bruk denne!

· E-post: 
Det sendes med jevne mellomrom ut informasjon per e-post til din e-postadresse ved UiO. Du må derfor sjekke denne med jevne mellomrom. Du skal ha fått tilsendt brukernavn og passord for din UiO-konto i posten før studiestart. Dersom du ikke har mottatt dette eller har problemer med å bruke det, ta kontakt med IT-skranken som holder til i 2 etasje i Eilert Sundts hus. E-postkontoen blir ikke operativ før etter at du har meldt deg til undervisning i Studentweb
· SV-infosenter:
SV-infosenter er det stedet du skal henvende deg dersom du har spørsmål om studiene. Det er også her du kan få svar på spørsmål om permisjon, tilrettelegginger med mer. Du kan også bestille veiledning her dersom du ønsker å snakke med en studieveileder, eller du kan bestille karakterutskrifter på infosenteret sine nettsider. SV-infosenter holder til i 1.etasje i Eilert Sundts hus (SV-blokka). Les mer om infosenteret på: http://www.sv.uio.no/studier/svinfo.html 
4. Eksamen
Man melder seg til eksamen via utdanningsplanen i forbindelse med søknad om undervisningsopptak. Husk å sjekke at emnene du velger ikke har eksamen på samme dag. Du kan også finne en samlet oversikt over tid og sted for samtlige eksamener ved SV-fakultetet på følgende adresse: http://www.sv.uio.no/studier/eksamen/
Dersom du ønsker å ta en eksamen på nytt skal du ikke undervisningsmelde deg. Man har kun rett til å følge undervisning på et emne én gang.

Hvis du har behov for spesiell tilrettelegging til eksamen må du søke om det senest innen 1. februar (vår)/ 1. september (høst). Det finnes et eget søknadsskjema for dette på adressen over.

5. Permisjon og studieprogresjon
Søknad om utsatt studieplass
Du kan søke om utsatt studieplass dersom du ikke kan begynne på studiet inneværende semester. Søknad vil kun bli innvilget ved avtjening av militær- eller siviltjeneste, fødsel eller langvarig sykdom. Søknad skal sendes Det samfunnsvitenskapelige fakultetet innen 1. september i opptaksåret. Søknaden må dokumenteres. 

Permisjon fra studiet
Du kan få permisjon fra studiet dersom du har vært registrert som student på et program i minimum ett semester. Studenter med tilfredsstillende progresjon vil ved søknad få permisjon i ett semester uten at særskilte grunner må oppgis. Dette forutsetter imidlertid at studieprogrammets struktur eller særskilte regler for programmet ikke er til hinder for å begynne igjen etter ett semester. Søker må selv ta ansvar for progresjonen i studiet. 

Søknad sendes Det samfunnsvitenskapelige fakultet innen 1. september/1. februar for hhv. høst- og vårsemesteret. For søknad om permisjon i ett år, se følgende nettsider: http://www.sv.uio.no/studier/permisjon.html 

Studieprogresjon
Samtlige studieprogrammer ved SV-fakultetet er fulltidsstudier med definerte krav til oppmøte og innleveringer på de emner man følger. Studieforskriften definerer imidlertid enkelte grunner for å kunne innvilge søknad om deltidsstudier. Mer informasjon og søknadsskjema finnes på følgende nettside: http://www.sv.uio.no/studier/permisjon.html 

Studieprogrammet vil ikke automatisk godkjenne din utdanningsplan dersom du har: 

· ingen studiepoeng etter 1 semester 
· mindre enn 30 studiepoeng etter 1 år 
· mindre enn 60 studiepoeng etter 2 år 
· mindre enn 90 studiepoeng etter 3 år 
· mindre enn 120 studiepoeng etter 4 år

Dersom du skulle komme i en situasjon hvor du har lavere studieprogresjon enn dette må du ta kontakt med programmet. Ved markert lavere studieprogresjon enn dette vil du kunne miste studieretten din automatisk jmf. § 5.5.3. i forskriften (lenke under). Se også § 3.8.2 og § 5.3 for regler som må overholdes for å beholde studieretten.

Mer informasjon om regler for permisjon og studieprogresjon finner du i ”Forskrift om studier og eksamener ved Universitetet i Oslo”: http://www.uio.no/admhb/reglhb/studier/studier-eksamen-grader/forskr-studier-eks.html 

6. Innpassing av norsk utdanning/godkjenning av utenlandsk utdanning
Innpassing av norsk utdanning
Du kan få innpasset utdanning du har fra annet norsk universitet eller høyskole i graden din. Ved innpassing av norsk ekstern utdanning tas det utgangspunkt i de generelle kravene for å få godkjent en fritt sammensatt bachelorgrad ved UiO. Dersom du ønsker å få godkjent tidligere emner som tilsvarende obligatoriske eller anbefalte emner i programmet stilles det krav til dokumentasjon. Søknad om godkjenning og innpassing skal leveres til SV-infosenter. Du kan lese mer om dette på http://www.sv.uio.no/studier/innpass_norskutd.html og på programmets nettsider.
Godkjenning av utenlandsk utdanning

Dersom du ønsker å ta et semester i utlandet i løpet av studiet må du søke forhåndsgodkjenning før du reiser ut, og endelig godkjenning når du kommer tilbake. Du kan søke uspesifisert godkjenning eller spesifisert forhåndsgodkjenning. Les mer om godkjenning av utenlandsk utdanning på http://www.sv.uio.no/studier/innpass_utenlandskutd.html 

Generell informasjon om studier i utlandet og informasjon om programmets utvekslingsavtaler finner du på programmets nettsider og på følgende adresse: http://www.sv.uio.no/studier/utenlandsstudier.html 
7. Bestillinger
Informasjon om hvordan du kan bestille/søke om karakterutskrifter, vitnemål, tilrettelagt eksamen, utsatt militær-/siviltjeneste, finner du på http://www.sv.uio.no/studier/ 

8. Kontaktpunkt

Ditt hovedkontaktpunkt er SV-infosenter:
Besøksadresse: 1. etasje, Eilert Sundts hus, Moltke Moes vei 31

Postadresse: Boks 1084 Blindern, 0317 Oslo

Åpningstid: Mandag – fredag, kl. 9 - 15.00

Telefon: 22 85 48 46, kl. 9-11, 12-15
Faks: 22 85 48 25

E-post: sv-info@sv.uio.no 
Andre kontaktpunkt: 

Nettveiviser for nye studenter ved UiO:

http://www.uio.no/studier/nystudent/ 

Seksjon for internasjonalisering av studier (SIS): 
http://www.uio.no/studier/utland/ 

Konsulenttjenesten for funksjonshemmede studenter: http://www.admin.uio.no/sfa/sls/konsulenttj.html 

Minoriteter i Fokus i Akademia (MiFA):
http://www.mifa.uio.no/ 

Programutvalget

http://www.utviklingsstudier.org/
Studentutvalget

http://www.sv.uio.no/studutv/
Samfunnsvitenskapelig fakultetsforening (SVFF):

http://www.sv.uio.no/svff/ 
Ny student - studiestart ved UiO:
http://www.uio.no/studier/nystudent/ 
IT-tjenester ved Det samfunnsvitenskapelige fakultet: 

http://www.sv.uio.no/it/student/ 

Studentsamskipnaden (bolig, helsetjeneste, rådgivning, idrett, barnehage, Karrieresenter):

www.sio.no
Skriv inn søkeord

